b'\n_START_ARTICLE_\nNorumbega\n_START_PARAGRAPH_\nNorumbega, o Nurembega \xc3\xa9s un assentament llegendari al nord-est d\'Am\xc3\xa8rica del Nord que apareixia a molts dels primers mapes des de l\'any 1500 fins a la colonitzaci\xc3\xb3 americana. Es deia que les cases tenien pilars d\'or i que els habitants portaven quarts de perles en llurs caps._NEWLINE_Jean Allefonsce en 1542 va informar que havia fet costa al sud de Terranova i havia descobert un gran riu. Sovint apareixia en els seg\xc3\xbcents mapes d\'Am\xc3\xa8rica del Nord, al sud d\'Acadia, en el que ara \xc3\xa9s Nova Anglaterra. La ciutat de Bangor (Maine) va abra\xc3\xa7ar la llegenda al segle XIX, nomenant la seva sala municipal "Sala Norumbega". El 1886, l\'inventor Joseph Barker Stearns va construir una mansi\xc3\xb3 anomenada "Norumbega Castle", que encara es troba a la US Route 1 a Camden (Maine), amb vistes a la badia de Penobscot._NEWLINE_A finals del segle XIX Eben Norton Horsford  va vincular el nom i la llegenda de Norumbega a suposats assentaments n\xc3\xb2rdics al riu Charles, i va construir la Torre Norumbega en la conflu\xc3\xa8ncia de Stony Brook i el Charles a Weston (Massachusetts), on creia que era situat Fort Norumbega. En honor de les generoses donacions de Horsford a Wellesley College, li fou dedicat un edifici anomenat Norumbega Hall en 1886 i celebrat en un poema per John Greenleaf Whittier._NEWLINE_La paraula "Norumbega" era pronunciada origin\xc3\xa0riament Oranbega en el mapa d\'Am\xc3\xa8rica de Giovanni da Verrazzano de 1529, i es creu que la paraula deriva d\'alguna de les lleng\xc3\xbces algonquianes parlades a Nova Anglaterra. Podria significar  "lloc tranquil entre els r\xc3\xa0pids" o "tram tranquil d\'aigua"._NEWLINE_Avui, el mite es reflecteix en llocs com la muntanya Norumbega (anteriorment Muntanya Brown) al Parc Nacional d\'Ac\xc3\xa0dia'